AlexejDobrolubov/national_council_slovak_2010 huggingface dataset:
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie s faktickou poznámkou

99. Ďakujem pekne, aj tebe, kolegyňa, je ich tam viac, hej, sú tam tri... (Prerušenie vystúpenia predsedajúcim.) Blaha, Ľuboš, podpredseda NR SR Áno, pardon, tri faktické poznámky. Petrík, Simona, poslankyňa NR SR Ďakujem ti, kolegyňa Martina Holečková, za aj vôbec, aj s Andreou Turčanovou, za prinesenie tohto návrhu zákona. Ja, mne sa, samozrejme, tento účel tohto zákona páči, aj ho určite podporíme. Ale aby som teda nechodila nejak okolo horúcej kaše, ja mám konkrétnu otázku. Akým spôsobom, či ste zvažovali aj to, že teda ako sa prípadne bude monitorovať tá starostlivosť alebo nejakým spôsobom kontrolovať, keďže popri zamestnaní sa títo ľudia starajú o tieto zdravotne znevýhodnené osoby, tak aby nemohli byť, nemohol byť napríklad práve toto, táto zvýšená suma toho ich zárobku zneužívaná. Určite sa to nedeje veľakrát, ale verím tomu, že sa nájdu medzi nami aj ľudia, ktorí by to vedeli zneužiť, tak či ste nad tým vôbec uvažovali, že ako to možno odmonitorovať, aby sa nestalo, že tí ľudia budú potom v podstate namiesto toho, aby sa starali o tých ľudí, v práci. To bola len moja krátka otázka, ale inak, samozrejme, absolútne podporujeme návrh aj ideu. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie v rozprave

95. Ďakujem pekne. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 237. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 239 zo 4. apríla 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. júna 2024 a v gestorskom výbore do 10. júna 2024. Prosím, pán predsedajúci, otvorte všeobecnú rozpravu.
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie s faktickou poznámkou

38. Ďakujem pekne. No, ja aktuálne tehotná som, takže radšej ani nebudem myslieť na to, že by to mohlo dopadnúť nejako zle, ale áno, je to súčasť života a skrátka občas sa to stáva. Písalo nám množstvo žien, ktoré zažili podobnú situáciu a cítili, že napríklad od zamestnávateľa, že napríklad to nemôžu povedať zamestnávateľovi, alebo sa to hanbili povedať a s tým svojím smútkom a s tým trúchlením vlastne museli prísť do práce. A naším, naším cieľom, v podstate tam musím povedať, hlavne oceniť Luciu, ktorá prišla s týmto nápadom, a ja som rada, že som sa k nej mohla pridať, pomôcť týmto ženám práve v tomto trúchlení, aby aspoň tie dva dni mohli využiť na to, že to v sebe ako-tak spracujú, aj keď je to naozaj vec, ktorá, ktorú množstvo žien nám písalo, ich spracovávalo aj niekoľko mesiacov. Ale myslím si, že keď dokážeme mať v našej legislatíve dni voľna pri úmrtí nášho blízkeho alebo rôzne iné péenky, tak si myslím, že takéto dva dni voľna navyše aj pre ženy po spontánnom potrate nie sú niečo, čo by išlo našu ekonomiku zrútiť, skôr naopak, ide tu o nejaký rešpektujúci prístup či už vládnej koalície, alebo nás všetkých, pochopenia tomu, že takéto prípady existujú. A ja len sa pridám teda ku kolegyni Beáte Jurík, my sme boli spolu na takej debate, že prečo ženy zarábajú menej, a tam presne odznel ten argument, že by mohli zamestnávatelia začať zamestnávať menej ženy, ktoré by si nejak húfne teraz začali pýtať takéto voľno. To snáď nemyslíme vážne, ale my sme to dokonca s kolegyňou aj prepočítali a ide o 32 centov na jedného zamestnanca na rok. Takže, prosím vás, to nie sú žiadne náklady. Ďakujeme pekne za pod... (Prerušenie vystúpenia časomerom.)
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie s faktickou poznámkou

20. Ďakujem. Ja asi len nadviažem na kolegyňu Beátu Jurík, lebo veľmi podobnú vec som chcela povedať, že myslím si, že v tej opozícii sa na tom zhodneme. Verím, že aj tuto kolegovia, aj kolegyne, ktoré tu síce teraz zasa nie sú, ale že nám, že podporia tento návrh. Ak nie, tak veľmi rada ešte dovysvetlím, ak niečo bude treba. A my to máme naozaj aj prepočítané, nie sú to nejaké veľké výdavky navyše. Zároveň opäť pripomeniem to, že pokiaľ sa tento návrh zamietne, ďalších šesť mesiacov sa nebude môcť o tejto téme rokovať, možno potom s tým príde vláda, možno nie, alebo teda ministerstvo práce, ale načo, načo čakať, keď 13. dôchodky boli schválené takto (rečníčka lúskla prstami), šmahom ruky. Aj toto sú dôchodky, aj toto sú dôchodkyne a dôchodcovia, takže ak máme byť féroví a ak táto vláda naozaj hovorí, že je skutočnou sociálnou vládou a pán premiér hovorí, že ministerstvo práce je výkladnou skriňou tejto vlády, tak potom by bolo fajn, aby nezabúdal aj na tieto vdovy, ktoré stále nemajú nárok na plnohodnotný vdovský a, samozrejme, aj vdovecký dôchodok. Takže aj za seba naozaj veľmi úprimne vás žiadam o podporu tohto návrhu v prvom čítaní. Ďakujem veľmi pekne.
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie s faktickou poznámkou

12. Ďakujem aj veľmi pekne kolegyni Turčanovej za výborný vstup k tejto téme. Veľmi sa tomu teším, že to vidíte veľmi podobne ako my. Takisto sa teším aj z toho, že to vidíme, myslím, aj ten proces toho celého, lebo obidve sedíme v sociálnom výbore. Pamätáme si, ako pani Weberová ako zástupkyňa vdov prišla s touto petíciou a rozprávali sme sa o tom, len naozaj veľká škoda, že sme sa o tom ani my, ani vy, vlastne ako opozícia sme sa nedozvedeli o tej petícii skôr, až vtedy, keď vlastne prišla na rokovanie výboru, kedy my sme už, ešte raz to zopakujem, ten náš návrh mali predložený. Takže vidím tam naozaj to riešenie, že keď tento návrh prejde prvým čítaním, v tom druhom vidím, že sa zhodneme a môžme ten pozmeňujúci návrh dať aj spoločne, lebo hovorí o tom istom, a tam by sme si vedeli predstaviť zosúladiť ten dôchodkový vek pre, aj teda pre tie bezdetné vdovy, aj pre vdovy s jedným dieťaťom na tých 52 rokov. A v podstate všetky vdovy, tak ako o tom hovorí aj národné stredisko pre ľudské práva, pretože ono naozaj, ešte raz upozorňujem, podotýka, že je to protiústavné, vlastne tá aktuálna situácia alebo tá aktuálna legislatíva je protiústavná. Takže veľmi pekne ďakujem za to tvoj príspevok do debaty.
12. schôdza NR SR - 11. deň - A. dopoludnia
Dátum: 2024-05-03
Poslanec: Petrík, Simona (PS)
Druh vystúpenia: Vystúpenie

2. Ďakujem veľmi pekne, pán predsedajúci. Dobré ráno všetkým kolegyniam a kolegom, ktorí prišli si vypočuť aj takúto tému, ktorá tu už čaká polroka, musím povedať, pretože tento, však budem o tom vlastne aj hovoriť, ale tento zákon, tento návrh zákona sme s kolegyňou Luciou Plavákovou predložili už, myslím, na novembrovú schôdzu, ale zo všetkých tých dôvodov, ktoré sú nám všetkým známe, sa to nakoniec posunulo až teraz na máj. Takže som veľmi rada, že môžem otvoriť v tomto pléne túto dôležitú tému. Tak by som začala teda. Poslankyne Národnej rady Slovenskej republiky Simona Petrík a Lucia Plaváková predkladajú na rokovanie Národnej rady návrh na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Len v skratke uvediem cieľ predkladaného návrhu. Cieľom je odstrániť diskrimináciu voči ženám a mužom, ktorí nevychovali žiadne dieťa, teda zostali bezdetní. Takéto ženy a muži musia čakať až do dosiahnutia dôchodkového veku, aby mali opätovne nárok na výplatu vdovského dôchodku v prípade, že ich manžel alebo manželka zomrie. V súčasnosti majú nárok na vdovský a vdovecký dôchodok ženy a muži bez dieťaťa len v období dvoch rokov od smrti ich partnera alebo partnerky a následne, ako som hovorila, až potom opäť sa im to obnoví po dosiahnutí dôchodkového veku. Naším cieľom je vrátiť do systému spravodlivosť aj pre bezdetné vdovy a vdovcov, ktorí jediní aktuálne nemajú nárok na vdovský a vdovecký dôchodok, ten plnohodnotný, oproti ostatným ovdoveným osobám, a to tak, že bezdetné vdovy a vdovci by mali mať nárok na vdovský dôchodok od dovŕšenia 59. roku života. Návrh odôvodním ďalej v rozprave, do ktorej sa hlásim ako prvá. Ďakujem pekne.
12. schôdza NR SR - 10.deň - B. popoludní
Dátum: 2024-05-02
Poslanec: Petrík, Simona (PS)
Druh vystúpenia: Vystúpenie s faktickou poznámkou

125. Ďakujem. Pani Záborská, poznáte meno Gabriel Šlabenský? Ak nie, tak si kliknite na jeho stránku gabrielslabenský.sk, lebo to je to, čo, žiaľ, po ňom zostalo, keďže zomrel. Gabrielov príbeh sa začal písať v júni v roku 1998 a trval necelých 20 rokov. Bol to obdivuhodný a nesmierne statočný človek, ktorý mohol byť pre mnohých príkladom. A táto stránka je spomienkou na jeho tvorbu, život a jeho nenaplnený sen stať sa mužom. Gabriel bol transrodovým mladým mužom, pri narodení mu bolo pripísané ženské pohlavie a rozhodol sa, žiaľ, pre odchod aj napriek úsiliu a podpore všetkých blízkych, ktorí ho milovali. A Gabriel nie je zďaleka jediný, sú mladí ľudia, ktorí sú šikovní a zároveň na školách bývajú šikanovaní a jediné východisko, ktoré vidia, je vziať si život. Deje sa to, pretože slovenská spoločnosť je plná stereotypov a mýtov o týchto ľuďoch, ktoré vy podporujete týmto zákonom, ktorý ste tu predložili. Pani Záborská, hovorili ste o pocitoch a faktoch. Celý tento váš zákon je založený na vašom pocite a presvedčení, že zmena identity je niečo nečisté a proti zákonom prírody. To nemá s faktami nič spoločné. Naopak, to, že existujú transrodoví ľudia, nie je naše progresívne presvedčenie, to je fakt. Takže celá táto debata, ktorú tu teraz máme, nie je súbojom presvedčení, to je súboj objektívnych faktov s vašimi pomýlenými presvedčeniami, ktoré sa nám snažíte nanútiť. Prosím naozaj všetkých príčetných poslancov a poslankyne, aby vám na toto nenaleteli a váš škodlivý a ubližujúci zákon odmietli.
12. schôdza NR SR - 2.deň - B. popoludní
Dátum: 2024-04-17
Poslanec: Petrík, Simona (PS)
Druh vystúpenia: Vystúpenie s faktickou poznámkou

80. Ďakujem veľmi pekne, kolegyňa Jurík, že si nám podrobnejšie predstavila tú naozaj veľmi ťažkú situáciu, v ktorej sa už dlhé roky nachádzajú organizácie pracujúce so ženami zažívajúcimi násilie, rodovo podmienené násilie. Takže ja len ich ešte raz zopakujem. Progresívne Slovensko, naozaj jedna z tých našich priorít je boj s rodovo podmieneným násilím a my vám chceme, pán minister, ukázať napriek tomu, že vy sa často znižujete k urážkam na našu stranu, chceme vám ukázať, a hovoríte o tom, že sme nekonštruktívna opozícia, tu vám ukazujeme, že práve v tejto situácii je naozaj konečne po dlhej dobe, odkedy ste začali vládnuť, tá správna chvíľa na skrátené legislatívne konanie, a preto ho podporíme. Ďalšie otázky potom na vás budeme mať v tom prvom čítaní. Ďakujem.
9. schôdza NR SR - 12.deň - B. popoludní
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

48. Ďakujem ti, Danka, za také veľmi svižné zhrnutie oboch našich návrhov. Ja už len sa pridám k tomu, že sme sa snažili, aby to boli návrhy čo najefektívnejšie, aby poňali čo najväčšie penzum ľudí. Sme si vedomí, že neriešime túto situáciu komplexne. Nie sme ministerstvo školstva ani ministerstvo práce, ale myslím si, že tú námahu a tie týždne práce, ktorú sme nad tým strávili, a plus aj tie roky skúseností, ktoré máme v týchto oblastiach viacerí z nás a viaceré z nás, dali dokopy dobré návrhy, ktorými na jednej strane riešime aj diskrimináciu tých rodičov, ktorí nemajú nárok na predĺžený rodičovský príspevok, to tým prvým návrhom, a týmto druhým zavádzame podporu pre samosprávy a zároveň ko... možnosť kontroly alebo systém kontroly pre samosprávy aj pre materské školy, aby mali dáta, z ktorých môžu jasne vychádzať, aby netápali, aby sa nerozhodovali len na základe počtu neprijatých žiadostí, ale aby mali konkrétne, jasné dáta a na základe nich mohli vytvárať oveľa presnejšie stratégie vytvárania nového počtu miest v škôlkach. Takže takisto by som si dovolila aj ja za nás všetkých vás poprosiť o podporu tohto návrhu, tohto dobrého návrhu zákona, ktorý naozaj nejakým spôsobom ani, môžme naše politické tričká dať pokojne bokom a budeme radi, keď sa nás prípadne aj dopýtate nejaké veci, pokiaľ vám ešte nie sú jasné, ale budeme veľmi radi, keď nám tento návrh posuniete do druhého čítania. Ďakujem pekne.
9. schôdza NR SR - 12.deň - B. popoludní
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

42. Ďakujem pekne, pán Horecký. Veľmi pekne ďakujem aj za tú podporu, aj za celý váš prejav. Absolútne ste to aj pochopili a je vidieť, že v tom ste zbehnutý, že máte v tom prax. Mne pri vašej, pri vašom príspevku napadla ešte jedna vec, ktorú som zabudla spomenúť, čo sa teraz deje, a to je presne to, čomu sa chceme vyhnúť, a to je, že tí rodičia im, keď si dajú vlastne prihlášku do viacerých materských škôl, tak im vlastne stačí iba jedna, jedna, jedno potvrdenie od riaditeľky školy o neprijatí a už majú nárok na ten predĺžený rodičák. Ale to, že si podali ďalšie dve prihlášky, z ktorých jedna im vyšla, už sa stalo aj to, že dieťa chodí do škôlky, do nejakej inej, ale rodič nejakú, nejaký čas poberá predĺžený rodičovský príspevok, lebo na základe inej žiadosti, ktorá bola zamietnutá, mu ho pridelili. Čiže presne toto rieši tento náš návrh zákona. A nie je to len o tej kontrole, ktorá je z môjho pohľadu, a úplne s vami súhlasím, pán Horecký, dôležitá, ale je to naozaj aj o tej podpore pre tie samosprávy, lebo nie každá samospráva je taká šikovná ako napríklad v Petržalke a nie každý starosta ako napríklad v Petržalke alebo v Starom Meste je taký rozhľadený, že si robí sám vlastné analýzy, a my sme presne chceli týmto zákonom zaviesť tú povinnosť, aby tie obce mali prehľad potom o tých prijatých a neprijatých deťoch. Nielen tí, ktorí si to sami doma robia, lebo chcú a vedia, že potrebujú, ale aby to skrátka bolo platné pre všetkých a... a mali v tom jednoznačný prehľad. No a ešte ste hovorili o tom RIS-e, o tom informačnom systéme, presne tento náš návrh by mal byť ako keby určený na preklenovacie obdobie, kým nepríde k reforme tohto informačného systému, kde máme informácie, že by takéto niečo sa malo udiať. Tak vtedy potom snáď, dúfam, už budeme aj my v 21. storočí a bude, budú môcť byť tieto informačné systémy prepojené a bude, budú to mať jednoduchšie ako rodičia, aj plat... (Prerušenie vystúpenia časomerom.)
33. schôdza NR SR - 14.deň - B. popoludní
Dátum: 2025-04-15
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

219. Ďakujem za slovo, pán predseda. Ďakujem všetkým mojim kolegom za faktické poznámky. Naozaj všetkým, aj z opozície a, samozrejme, z koalície. Ja sa vás chcem spýtať, pán Vančo, že, a určite sa to pýtajú aj občania, možno vždy keď sú tie protesty protivládne zvolávané, že odkiaľ akože tie organizácie, tie neziskovky vôbec majú také obnosy peňazí, odkiaľ ich čerpajú na pódiá, na zvuk, pretože to sú nemalé prostriedky. A myslím si, že aj občania sa to pýtajú. A s touto transparentnosťou by sme sa aj dozvedeli, že odkiaľ a kam vlastne idú tieto financie. (Reakcia z pléna.) Donio, áno. Pamätám si aj u čurillovcov, že tam si pýtali vôbec peniaze a nejakú podporu. Pani Števulová, je rozdiel medzi naozaj mládežníckou organizáciou, ktorá nie je prisatá na štátny rozpočet, nevybrakováva štátny rozpočet, neberie z fondov a je to proste mládežnícka organizácia. A, pán Dostál, neviem o tom napríklad roku 2009, že čo sa vám napríklad stalo, že prečo ste boli zadržaný, ale už len pre môj osobný záujem, tak sa popýtam. Možno moji kolegovia budú vedieť, že čo sa udialo. Ďakujem. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

177. Ďakujem za slovo, pán predsedajúci. Mne sa totiž páči, ako sa to opozícii nepáči a musia kričať vždy, keď je niekto v rozprave a nechcú ho počúvať, tak oni začnú ho prerušovať, neustále mu skákať do reči, pretože sa im to nepáči počúvať tú pravdu. A pán podpredseda Národnej rady jednoducho trafil klinec po hlavičke, pretože oni naozaj majú s tou transparentnosťou problém, nezmyselný z môjho pohľadu určite, ale majú. A prečo? Lebo sa naozaj boja, že sa odhalí pravda a to im všetkým vadí. A čo sa týka toho Európskeho dvora audítorov, čo sa tu snažia bagatelizovať, tak ja sa k tomu aj bližšie vyjadrím v rozprave. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

193. Pán poslanec Dubéci, ja si myslím, že je to dobrý nápad a poslanci svoj názor, či sú za tento návrh a za túto zmenu ústavy, prejavia napríklad aj svojím hlasovaním, prioritne svojím hlasovaním, a ak sa nemýlim, bude aj druhé čítanie a debata ako prebiehala v minulosti o tejto zmene, tak aj prebieha a bude prebiehať.
33. schôdza NR SR - 8.deň - A. dopoludnia
Dátum: 2025-04-04
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

125. Opäť a zase nebolo, nebola by vaša rozprava, pani poslankyňa Kolíková, bez spomínanej novely Trestného zákona. Opäť ste spomínali, ako poslankyňa Plaváková, že Robert Fico zrazu urobil tlačovú besedu a urobil z toho nejakú tému. Opakujem, MPK-čkom to prešlo, stále sme o tom hovorili pred voľbami, ako sme nastúpili do vlády, neviem, či dokonca aj v programovom vyhlásení vlády to nemáme a ako v prípade pani poslankyne Plavákovej ste išli v jej šľapajach, tu tvrdíte niečo o tom, že si minister spravodlivosti nevšíma ani toho trinásťročného chlapca alebo tí, čo boli zabití na Zámockej. Viete, ja si to pamätám, keď to počujem ohľadne tej Zámockej už asi minimálne piatykrát, ohľadne tej ohavnej vraždy a je určite každému ľúto, že sa takáto tragická vražda odohrala, ale pamätám si to, ako prezidentka Zuzana Čaputová vtedy extrémne zneužila túto tému na svoju politiku. Extrémne. Ja si pamätám, že vtedy som cestovala do Bruselu a mala som nervy asi tristo. Takže my sme vôbec z opozície, z pohľadu opozície nešli na ani pani prezidentku, ani na vtedajšiu vládu, že oni môžu za túto vraždu. A ešte básnická otázka, keď tu vlastne moralizujete, že čo by sme mali všetko riešiť ohľadne týchto otázok. Neboli ste náhodou aj vy ministerka spravodlivosti, keď vtedy sa stala tá tragédia na Zámockej? A prosím, ľudské dôstojnosti a tak ďalej, radšej by som na vašom mieste pomlčala, pretože tu spomeniem Lučanského, Krivočenka a iných aj vykopávanie dverí. Ďakujem. (Potlesk.)
33. schôdza NR SR - 8.deň - A. dopoludnia
Dátum: 2025-04-04
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

43. Ďakujem za slovo. Vážený pán predsedajúci, vážené pani poslankyne, vážení pán poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako určená spravodajkyňa k uvedenému vládnemu návrhu ústavného zákona. Vládny návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh ústavného zákona prerokovali ústavnoprávny výbor, výbor pre vzdelávanie, vedu, mládež, šport a cestovný ruch a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali vládny návrh ústavného zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej úpravy. Ako určená spravodajkyňa odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie vládneho návrhu ústavného zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
33. schôdza NR SR - 8.deň - A. dopoludnia
Dátum: 2025-04-04
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

4. Ďakujem za slovo. Vážený pán predsedajúci, vážené panie poslankyne, páni poslanci, dovoľte, aby som vás informovala o prerokovaní návrhu zákona vo výboroch. Národná rada pridelila návrh zákona na prerokovanie: ústavnoprávnemu výboru, výboru pre sociálne veci a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehotu na prerokovanie návrhu zákona vo výboroch. Všetky uvedené výbory návrh zákona prerokovali a odporúčali ho schváliť. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru stanovisko k predmetnému návrhu zákona. Časť IV spoločnej správy obsahuje 15 pozmeňujúcich návrhov, gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade schváliť návrh zákona aj ako celok. Spoločná správa výborov o prerokovaní návrhu zákona, tlač 582a, bola schválená uznesením ústavnoprávneho výboru zo 4. februára 2025. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výborov, predkladala návrhy podľa príslušných ustanovení zákona o rokovacom poriadku a výbor určil poslancov Glücka, Eliáša, Gašparoviča, Lučanského, Čellára a Gašpara za náhradníkov spravodajkyne. Pán predsedajúci, otvorte, prosím, rozpravu.
33. schôdza NR SR - 5.deň - B. popoludní
Dátum: 2025-04-01
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

105. Pán poslanec, začnem od konca, že keby ste vedeli o tom niečo ďalej hovoriť, tak by ste sa prihlásili do písomnej, čo značne viacej času by ste mali. Dotknem sa toho žobrajúceho mnícha, to bolo prirovnanie Roberta Fica k žobrajúcemu mníchovi, nepomýlili ste si priezviská? Podľa mňa ste mysleli možno Volodymyra Zelenského, lebo on tak chodí po Európskej únii a po všetkých štátoch a žebre. Vy ste niečo doteraz nepochopili. V rámci Európskej únie my spolupracujeme. To znamená, keď je niečo potrebné, tak, samozrejme, vláda Slovenskej republiky, ako premiér Robert Fico ide sa stretnúť s predstaviteľmi Európskej komisie, aby sa tam dohodli na ďalších krokoch, keď je niečo, čo vlastne poškodzuje Slovenskú republiku. Vládni činitelia sa neustále stretávajú so zahraničnými partnermi. Neustále. Ale vás to proste láka hovoriť niečo napríklad o izolovanosti a podľa mňa už vám to nejde ani pomaly cez zuby toto hovoriť, pretože sami tomu neveríte. A ja som zvedavá, že kto vám vlastne toto uverí, že Slovensko je izolované. Však keď si pozriete zahraničné pracovné cesty a kto kde s kým rokuje, tak je to úplne niečo iné. A to nie je ako vy, keď ste boli vo vláde, že ste kolenačkovali a na všetko prikyvovali aj v rámci Európskej únie. Keď niečo hodnotíme, že je proti Slovensku a môže to poškodzovať záujmy Slovenskej republiky, tak sa vláda Slovenskej republiky na čele s Robertom Ficom aj ozve. Ďakujem.